Republika Hrvatska

 Koprivničko-križevačka županija

 **GRAD KOPRIVNICA**

**OSNOVNA ŠKOLA 'PODOLICE'' KOPRIVNICA**

Na temelju članka 107. stavka 1. Zakona o odgoju i obrazovanju u osnovnoj i srednjoj školi („Narodne novine“ 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 7/17, 68/18, 98/19, 64/20 i 151/22), članaka 72. i 89. stavka 2. Statuta Osnovne škole "Podolice“ Koprivnica KLASA: 011-01/22-01/1; URBROJ: 2137-1-4/22-01/1 od 30.08.2022. godine, Statutarne odluke o I. izmjenama i dopunama Statuta Osnovne Škole „Podolice“ Koprivnica KLASA: 600-04/22-01/11; URBROJ: 2137-1-4/22-01/2 od 24.11.2022., Odluke o priznavanju prava na potporu pomoćnika u nastavi u Osnovnoj školi „Podolice“ Koprivnica za školsku godinu 2023./2024. (KLASA: 602-02/23-01/0009, URBROJ: 2137-1-06-01/2-23-54 od 24. srpnja 2023. godine Osnovna škola „Podolice“ Koprivnica objavljuje

**JAVNI POZIV**

**za prijavu kandidata za obavljanje poslova pomoćnika u nastavi u**

**Osnovnoj školi „Podolice“ Koprivnica**

**I.**

 **OPĆI PODACI**

• Broj traženih osoba: 4

• Mjesto rada: Osnovna škola „Podolice“ Koprivnica

• Radno vrijeme: nepuno radno vrijeme (od 24 do 31 sat tjedno)

• Prijevoz na rad: ovisno o udaljenosti mjesta stanovanja

• Vrsta ugovora: ugovor o radu na određeno vrijeme, do 10 mjeseci

**II.**

**UVJETI**

• završeno najmanje četverogodišnje srednjoškolsko obrazovanje,

• nepostojanje zapreka za zasnivanje radnog odnosa u školskoj ustanovi iz članka 106. Zakona o odgoju i obrazovanju u osnovnoj i srednjoj školi („Narodne novine“ broj: 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20 i 151/22).

Pod istim uvjetima prednost će imati kandidati koji imaju iskustvo u radu na poslovima pomoćnika u nastavi.

**III.**

**OPIS POSLOVA**

Osnovna je zadaća pomoćnika u nastavi pružanje neposredne potpore učenicima s teškoćama u razvoju tijekom odgojno – obrazovnog procesa prema izrađenom individualnom programu rada u skladu s potrebama svakog pojedinog učenika s teškoćama u razvoju.

**IV.**

Odabir kandidata koji će obavljati poslove pomoćnika u nastavi izvršiti će Stručno povjerenstvo imenovano od strane ravnateljice Osnovne škole ''Podolice'' Koprivnica, u sastavu od 3 člana, stručnih djelatnika škole.

**V.**

S odabranim kandidatom, Osnovna škola ''Podolice'' Koprivnica, sklopiti će ugovor o radu na određeno vrijeme kojim će se definirati zadaće pomoćnika, trajanje, kao i međusobna prava, obveze i odgovornosti. Po sklapanju ugovora o radu, kandidat će biti upućen na zdravstveni pregled za osobe koje obavljaju poslove u školama troškove kojeg će snositi Grad Koprivnica iz sredstava odobrenih za tu namjenu u okviru projekta.

**VI.**

Uz prijavu na Javni poziv, kandidati za pomoćnike dužni su navesti svoje osobne podatke (ime i prezime, datum i mjesto rođenja, adresu stanovanja, broj telefona i e-mail adresu), sve za potrebe provođenja postupka, te dostaviti sve priloge kako slijedi:

* životopis,
* motivacijsko pismo,
* dokaz o stručnoj spremi (neovjerena preslika svjedodžbe/diplome),
* dokaz o hrvatskom državljanstvu (preslika osobne iskaznice, a ako je kandidat nema može priložiti i presliku domovnice),
* uvjerenje nadležnog suda da se protiv kandidata ne vodi kazneni postupak (izdano u vrijeme trajanja natječaja),
* potvrda o podacima evidentiranim u matičnoj evidenciji Hrvatskog zavoda za mirovinsko osiguranje odnosno elektronički zapis,
* potvrdu o završenom osposobljavanju (potvrda mora sadržavati popis tema osposobljavanja), dok će izabrani kandidat bez završenog osposobljavanja biti obvezan istu završiti do početka rada.

Osnovna škola ''Podolice'' Koprivnica zadržava pravo uvida u originale dokumenata.

**VII.**

Prijave se podnose preporučeno poštom ili predaju osobno u zatvorenoj omotnici na sljedeću adresu: Osnovna škola ''Podolice'' Koprivnica, Ulica Pavla Kanižaja 2, 48000 Koprivnica, s naznakom, Prijava za pomoćnike u nastavi“.

Rok za podnošenje prijava je 8 dana od dana objave Javnog poziva (14.8.2023 – 22.8.2023.)

Ovaj Javni poziv objavit će se na web stranici Osnovne škole ''Podolice'' Koprivnica i Hrvatskog zavoda za zapošljavanje.

Nepotpune i nepravodobne prijave neće se razmatrati.

S kandidatima čije su prijave potpune i pravodobne provest će se intervju. U slučaju da se kandidat ne odazove pozivu na intervju, smatrat će se da je odustao od prijave.

Sve kandidate izvješćuje se u skladu s zakonskim odredbama. Kandidati će biti obavješteni o izboru putem mrežne stranice škole:

<http://www.os-podolice-koprivnica.skole.hr/natje_aji>

Pojmovi koji se koriste u ovom Javnom pozivu, a imaju rodno značenje, bez obzira na to koriste li se u ženskom ili muškom rodu, obuhvaćaju na jednak način ženski i muški rod.

Svi osobni podaci prikupljeni na temelju Javnog poziva prikupljaju se i obrađuju u svrhu provedbe natječaja i obrade natječajne prijave kandidata, u skladu s propisima koji uređuju zaštitu osobnih i drugih podataka, posebno Uredbom (EU) 2016/679 Europskog parlamenta i Vijeća od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ (Opća uredba o zaštiti podataka).

 Ravnateljica:

 Helena Knežević, mag.educ.philol.angl.

KLASA: 112-03/23-01/10

URBROJ:2137-1-4-23-1

U Koprivnici, 14. kolovoza 2023.